Kamu bisa jelasin ke aku soal Tlaga Maninjau dalam bahasa jawa?

Tlaga Maninjau ya iku tlaga kang ana ing kacamatan Tanjung Raya, Kabupatèn Agam, provinsi Sumatra Kulon, Indonésia. Tlaga iki adohé sakiwatengené 140 kilomèter sisih lor Kutha Padang, kutha krajan Sumatra kulon, 36 kilomèter saka Bukittinggi, 27 kilomèter saka Lubuk Basung, kutha krajan Kabupatèn Agam.

Maninjau iku kalebu Tlaga vulkanik kang dhuwure 461,50 mèter. Ambane Tlaga Maninjau sakiwa-tengené 99,5 km² lan jerone 495 mèter. Cekungane iku amarga gunung Sitinjau kang njeblug, saéngga dadi cekungan miturut legenda masarakat. Kuwi bisa dideleng saka wujudé kang kaya témbok. Miturut legenda ing Ranah Minang, anané Tlaga Maninjau ana gegayutane karo carita Bujang Sembilan.

Tlaga Maninjau duwé sumber banyu kanggo kali kang jenege Batang Sri Antokan. Aana ing salah siji pérangan Tlaga kang kalebu hulu saka Batang Sri Antokan ana PLTA Maninjau. Pucuk paling dhuwur ing ing sakiteré Tlaga Maninjau dikenal kanthi jeneng Puncak Lawang. Tlatah wisata Tlaga Maninjau saka arah Bukittinggi bisa nglewati dalan kang menggok-menggok utawa misuwur kanthi jeneng dalan Kelok 44 dawane kurang luwih 10 km wiwit saka Ambun Pagi nganti tumuju tekan Maninjau.

Tlaga iki kacathet uga kalebu Tlaga kang paling amba nomer 11 ing Indonésia.